യുവാവിനെ ആളുമാറി ആക്രമിച്ച സംഭവം ആക്രമണത്തില് പോലീസിനും പങ്കെന്ന് ആരോപണം പൂര്വ്വവൈരാഗ്യമെന്ന് പിതാവ് ഇടുക്കി : തൊടുപുഴയില് യുവാവിനെ ആളുമാറി ആക്രമിച്ച സംഭവത്തില് എക്സൈസിനെ കൂടാതെ പോലീസിനും പങ്കുണ്ടെന്ന് ആരോപണം.എക്സൈസുകാരെ സംരക്ഷിക്കാന് തൊടുപുഴ പോലീസ് ശ്രമിക്കുന്നതായാണ് യുവാവിന്റെ കുടുംബം ആരോപിക്കുന്നത്.തൊടുപുഴയില് സിവില് ഓഫീസറായ സിറാജിന് തന്റെ കുടുംബത്തോടുള്ള പൂര്വ്വ വൈരാഗ്യമാണ് മകനെ കുടുക്കാന് കാരണമെന്നാണ് കുടുംബം ആരോപിക്കുന്നത്.എന്നാല് കുടുംബത്തിന്റെ ആരോപണം തൊടുപുഴ സിഎ നിഷേധിച്ചു. കേസില് കൃത്യമായ അന്വേഷണം നടക്കുന്നുണ്ടെന്ന് അദ്ദേഹം വ്യക്തമാക്കി. കഴിഞ്ഞ ദിവസം മയക്കുമരുന്ന കേസിലെ പ്രതിയെ പിടികൂടാനെത്തിയ എക്സൈസ് സംഘം ആളുമാറി തൊടുപുഴ വെങ്ങല്ലൂര് സ്വദേശി ബാസിതിനെ ക്രൂരമായി മര്ദ്ദിച്ചിരുന്നു.എക്സൈസ് തൊടുപുഴ ഇന്സ്പെക്ടര് പത്മകുമാറിന്റെ നേതൃത്വത്തിലുള്ള നാലംഗ സംഘമാണ് ക്രൂരമായ ആക്രമണം നടത്തിയത്. ഇത് സംബന്ധിച്ച് തെളിവുകളടക്കം നല്കി പരാതി നല്കിയെങ്കിലും ഫലമുണ്ടായില്ല. പേരുവിവരങ്ങളും ഫോട്ടോയും അടക്കം നല്കി പരാതി നല്കിയിട്ടും എഫഐആറില് രേഖപ്പെടുത്തിയത് കണ്ടാലറിയാവുന്ന ഏതാനും പേരെന്നാണ്. കേസില് ശക്തമായ അന്വേഷണം ആവശ്യപ്പെട്ട് യുവാവിന്റെ കുടുംബം ഇടുക്കി ജില്ലാ പൊലീസ് മേധാവിക്കും എക്സൈസ് കമ്മീഷണര്ക്കും പരാതി നല്കാനാണ് തീരുമാനിച്ചിരിക്കുന്നത്.